stanford-oval/wikipedia huggingface dataset:
Themistoklís Sofoúlis
Elämä ja ura > Sodanjälkeisen ajan puoluejohtaja ja pääministeri

Joulukuun lopussa 1944 Britannian silloisen pääministerin Winston Churchillin johdolla ratkaistiin Kreikan poliittinen kriisi. Kuninkaan paluu ei ollut vielä ajankohtainen, jonka vuoksi valtionhoitajaksi valittiin arkkipiispa Damaskinós ja pääministeriksi entinen liberaalisuuntautunut kenraali Nikólaos Plastíras. Lyhytikäisten hallitusten jälkeen marraskuussa 1945 arkkipiispa Damaskinós nimitti Sofoúliksen 21 vuoden jälkeen edellisestä hallituksesta pääministeriksi, jonka tehtäväksi tuli johtaa Kreikka ensimmäisiin sodanjälkeisiin parlamenttivaaleihin maaliskuun lopussa 1946. Tilanne oli hyvin hankala, koska pikainen vaalien järjestäminen johti vasemmiston poisjättäytymiseen vaaleista. Sofoúlis itse totesi:
»Huolimatta siitä, etteivät olosuhteet ole suotuisat vapaille vaaleille, ja koska liittoutuneet eivät suostu edes kahden kuukauden lykkäykseen, hallitus ei voi noudattaa kansainvälisen edun vastaista politiikkaa.»
Vaalien voittaja oli oikeistolaisen Kansanpuolueen johtama Konstantínos Tsaldáris. Pian sen jälkeen käynnistyi Kreikan sisällissota, jossa Pohjois-Kreikkaa piti vallassaan kommunistien johtamat ELAS:in partisaaniryhmät.
Oikeistojohtoisten hallitusten jälkeen syyskuussa 1947 Sofoúliksesta tuli kolmannen kerran pääministeri lähes 86-vuotiaana yhteistyössä Kansanpuolueen kanssa. Hallitus syntyi amerikkalaisten vahvan painostuksen tuloksena, sillä amerikkalaiset uhkasivat supistaa käynnistämäänsä ”Trumanin opin” mukaista apuaan ellei kyseistä hallituskoalitiota saada aikaan. Sillä hetkellä tilanne oli kriittinen, koska kommunistijohtoiset partisaanit ryhtyivät täysimittaiseen sotaan. Sofoúliksen hallitus johti Kreikkaa aikana, jolloin kylmä sota oli juuri käynnistynyt ja Kreikan sisällissota oli sen ensimmäisiä merkittäviä tapahtumia. Sofoúlis toimi pääministerinä kuolemaansa asti 24. kesäkuuta 1949.
Aiheesta muualla

Kuvia tai muita tiedostoja aiheesta Themistoklís Sofoúlis Wikimedia Commonsissa
Tiibetinterrieri

| Tiibetinterrieri |
| --- | --- |

Avaintiedot
Alkuperämaa:   Tiibet
Määrä:  Suomessa rekisteröity 6 477
Rodun syntyaika:  noin tuhat vuotta sitten
Alkuperäinen käyttö:  paimenkoira
Nykyinen käyttö:  seura- ja paimenkoira
Muita nimityksiä:  tibbe, Tibetan Terrier, Tibet-Terrier, terrier tibetain, terrier tibetano, tiibeti terjer
FCI-luokitus:  ryhmä 9 Seura- ja kääpiökoirat alaryhmä 5 Tiibetiläiset rodut #209
Ulkonäkö
Paino:  8–13,5 kg
Säkäkorkeus:  35–41 cm
Väritys:  musta, harmaa, valkoinen, kermanvärinen, laikukas
Aiheesta muualla
  Tiibetinterrieri Commonsissa 
Tiibetinterrieri (tiibetiksi tsang apso, kiin.: 西藏㹴; pinyin: Xīzàng gēng) on Tiibetistä kotoisin oleva koirarotu. Ensimmäiset tämän rodun edustajat kulkeutuivat Isoon-Britanniaan 1920-luvulla. Rotu ei ole nimensä mukaan terrieri, vaan se on alkujaan vahti-, paimen- ja seurakoira.
Ulkonäkö

Tiibetinterrierin tulisi olla kohtuullisen vankkarakenteinen, keskikokoinen, pitkäkarvainen ja ääriviivoiltaan neliömäinen koira olematta kuitenkaan raskas. Se liikkuu kevyesti, pitkällä ja maatapeittävällä askeleella ja luo liikkeessä vauhdikkaan, vetreän mielikuvan yhtä aikaa arvokkaasti ja leikkisästi.
Turkki on pitkä, kaksikerroksinen, kohtuullisen laskeutuva ja paksu. Tiibetinterrierin väreinä sallitaan periaatteessa kaikki muut lukuun ottamatta suklaan- ja maksanruskeita turkkeja, jotka ovat hylkääviä virheitä. Yleisimmin tiibetinterrieri on musta, valkoinen, harmaa, savun- tai kermanvärinen. Se voi olla myös kaksi- tai kolmivärinen sekoitus edellä mainittuja värejä. Turkin hoidoksi riittää säännöllinen pesu ja harjaus.
Tiibetinterrierin häntä kaartuu selän päälle tuoden pitkät ja näyttävät häntäkarvat esiin. Raajat ovat vahvat ja rinta tyylikäs, myös varsin vahva. Korvat ovat V:n muotoiset ja riippuvat.
Urosten ja narttujen väliset erot näkyvät lähinnä koirien koossa, uros on yleensä narttua hieman suurempi. Uroksen turkki myös kasvaa hieman pidemmäksi kuin nartun.
Luonne ja käyttäytyminen

Tiibetinterrieri on hyväluonteinen, vilkas ja jossain määrin myös miellyttämishaluinen rotu. Se on aina valpas ja rohkea koira ollen samalla älykäs ja omistajalleen uskollinen.
Nykypäivänä tiibetinterrieri on lähinnä seurakoira, jonka kanssa harrastetaan paljon näyttelyitä. Usein se nauttii huomion keskipisteenä olosta ja paistattelusta ollen tyylikäs ja itseään esiintuova koira. Yhdistettynä ulkoiseen tyylikkääseen olemukseensa tiibetinterrieri onkin usein menestyvä näyttelykoira, jota on helppo pitää matkassa mukana pitkilläkin matkoilla.
Näyttelytoiminnan ulkopuolella tiibetinterrierejä voi tavata myös agility- ja tokokentiltä. Miellyttämishaluisena ja vilkkaana koirana molemmat lajit sopivat tibbelle loistavasti, vaikkakin joskus itsenäinen, itsepäinenkin tiibetinterrieri saattaa vaatia kouluttajaltaan hieman huumorintajua.
Alkuperä

Tiibetinterrierin varhainen historia on hämärän peitossa, mutta ilmeisesti se on hyvin vanha rotu, jota on kasvatettu Tiibetin luostareissa. Koirien uskottiin tuovan onnea, eikä niitä koskaan myyty, mutta joskus niitä annettiin lahjaksi kiitollisuuden osoituksena. Vaikka rotua ilmeisesti käytettiin myös vahti- ja paimenkoirana, oli se jo varhain arvostettu seurakoira.
Rodun löytäjä, tri Agnes Greig sai ensimmäisen tiibetinterrierinsä, Buntin, lahjaksi tyytyväiseltä asiakkaaltaan vuonna 1922 Intian Kanpurissa. Koiraharrastajana tohtori Greig halusi tietää mikä tämä pieni karvainen koira oli alkujaan, ja otti yhteyttä Intian Kennelklubiin. Siellä Bunti arvioitiin ja todettiin, että se ei ole Lhassa Terrier (lhasa apso), mutta annettiin ohjeeksi etsiä samantyyppinen uros ja jalostaa kolme sukupolvea. Kun kolme sukupolvea oli saatettu maailmaan, tuomarit päättivät, että koirien täytyy olla tiibetiläisiä Pyhiä Koiria (the Holy Dogs of Tibet), ja päätettiin antaa nimeksi tiibetinterrieri – englantilaiset tuomarit päättivät, että koska koirat ovat terrierin kokoisia ja vähän samannäköisiä, niin ne saavat nimekseen tiibetinterrieri.
Ensimmäinen tiibetinterrieri tuotiin Englantiin vuonna 1926. Tosin aikaisemmin oli tuotu jokunen Lhassa Terrier -tyyppinen koira Englantiin. Ensimmäisen tiibetinterrierin Suomeen toi Duginin perhe Ruotsista. Koira oli Ch Slättängs Chrysantemum, josta tuli myös Suomen ensimmäinen valio. Rodun kasvatustyön Suomessa aloitti ensimmäisenä vapaaherratar Eva Wrede av Rabbelugn -kennel 1960-luvulla, jonka kantanarttu Slättängs Dorinda tuli myös Ruotsista. Pian sen jälkeen vapaaherratar Wrede tuotti maahan uroksen, joka jätti suuren vaikutuksen suomalaiseen tiibetinterrierikasvatukseen – Ch Dordsche vom Gaurisankar.
Tiibetinterrierin sukulaisiin kuuluvat muun muassa lhasa apso ja tiibetinspanieli.
Aiheesta muualla

Wikimedia Commonsissa on kuvia tai muita tiedostoja aiheesta .
Tiibetinterrierit ry
Tsukuba (1905)

| Tsukuba / 筑波 |
| --- | --- |
 Tsukuba

Aluksen vaiheet
Rakentaja:  Kuren laivastontelakka
Kölinlasku:  14. tammikuuta 1905
Laskettu vesille:  26. joulukuuta 1905
Palveluskäyttöön:  1. syyskuuta 1907
Poistui palveluskäytöstä:  tuhoutui räjähdyksessä 14. tammikuuta 1917
Tekniset tiedot
Uppouma:  13 750 t (standardi) 15 400 t (max)
Pituus:  134,11 m (vesiraja) 137,11 m (kokonaispituus)
Leveys:  22,8 m
Syväys:  7,95 m
Koneteho:  20 500 shp
Nopeus:  20 solmua
Miehistöä:  879
Panssarointi:  180 mm (tykkitornit) 100–180 mm (panssarivyö) 75 mm (panssarikansi)
Aseistus
Aseistus:  4 × 30,5 cm tykkiä kaksoistorneissa 12 × 15 cm tykkiä 12 × 12 cm tykkiä 4 × 8 cm tykkiä 3 × 45 cm torpedoputkea
Tsukuba (jap. 筑波) oli vuonna 1907 valmistunut keisarillisen Japanin laivaston Tsukuba-luokan taisteluristeilijä, joka tuhoutui räjähdyksessä Yokosukanlahdella 14. tammikuuta 1917. Se osallistui ensimmäiseen maailmansotaan.
Valmistus

Alus tilattiin 1904 Kuren laivastontelakalta, missä köli laskettiin 14. tammikuuta 1905. Alus laskettiin vesille vielä saman vuoden lopulla 26. joulukuuta ja otettiin palvelukseen 14. tammikuuta 1907.
Palvelus

Hieman palvelukseen oton jälkeen alus lähti amiraali Goro Ijuinin johdolla Yhdysvaltoihin osallistuakseen Jamestownin maailmannäyttelyyn, mistä se jatkoi matkaansa Britteinsaarille Portsmouthiin palaten Intian valtameren kautta Japaniin. Paluun jälkeen alus liitettiin osastoon, joka saattoi lokakuussa 1908 Yhdysvaltain laivastoa Japanin aluevesillä.
Ensimmäisessä maailmansodassa alus osallistui Qingdaon taisteluun sekä lukuisiin eteläisen Tyynenmeren ja Intian valtameren operaatioihin osana ympärysvaltojen käyttöön luovutettua Japanin laivastoa. Alus osallistui 4. joulukuuta 1915 keisari Taisōn pitämään keisarillisen Japanin laivaston katselmukseen Yokohamassa, mihin osallistui kaikkiaan 124 alusta. Laivastokatselmus uusittiin Yokohamassa 25. lokakuuta 1916.
Tsukuba räjähti 14. tammikuuta 1917 Yokosukan satamassa. Upotessaan alus vei mukanaan 305 miehistönjäsentä. Turman todettiin johtuneen ammusvaraston palosta. Hylky nostettiin ja sitä käytettiin laivaston ilmavoimien maalina. Alus poistettiin virallisesti alusluettelosta 1. syyskuuta 1917 ja romutettiin vuonna 1918.
Tim Armstrong

Tim Armstrong
Timothy Lockwood Armstrong (s. 25. marraskuuta 1965, Oakland, Kalifornia) on yhdysvaltalainen punk rock -muusikko, joka tunnetaan parhaiten työstään punkyhtyeiden parissa (Rancid, Operation IVY, Transplants) ja perustamastaan Hellcat Records levy-yhtiöstä.
Diskografia > Operation Ivy

Hectic
Energy
Plea for Peace
'69 Newport
Diskografia > Downfall

Can of Pork - "North Berkeley"
Very Small World - "New Regulations"
They Don't Get Paid, They Don't Get Laid, But Boy Do They Work Hard! - "Long Way to Go"
Later That Same Year - "My City"
Diskografia > Special Forces

Red White and Blue (7")
Diskografia > Rancid

Rancid (1993)
Let's Go (1994)
...And Out Come the Wolves
Life Won't Wait
Rancid
Indestructible
B Sides and C Sides
Let the Dominoes Fall
Honor Is All We Know
Trouble Maker
Diskografia > Lars Frederiksen and the Bastards

Lars Frederiksen and the Bastards
Viking
Diskografia > Transplants

Transplants
Haunted Cities
In a Warzone
Take Cover
Diskografia > Solo albums

A Poet's Life  (2007)
Tim Timebomb Sings Songs from RocknNRoll Theater  (2012)
Tim Timebomb singles series
Diskografia > Devils Brigade

Stalingrad/Psychos All Around Me
Vampire Girl 12" ep
Devils Brigade
Diskografia > Jimmy Cliff

Sacred Fire EP
Rebirth
Tracy Ferrie

| Tracy Ferrie> Henkilötiedot.Muusikko |
| --- | --- |
Aktiivisena:  1990–
Tyylilajit:  heavy metal   pop   hengellinen
Soittimet:  basso
Yhtyeet:  Stryper
Aiheesta muualla
www.tracyferrie.com
  [ Muokkaa Wikidatassa ] [ ohje ]  
Tracy Ferrie on miljoonia levyjä myyneen glam metal -yhtye Stryperin nykyinen basisti ja nuorin jäsen. Hän soitti aiemmin bassoa Michael Sweetin sooloyhtyeessä sekä oli jäsen yhtyeissä Electrik, Seraiah, Whitecross ja Strange Celebrity. Ferrie liittyi Stryperiin vuonna 2004.
Ferrie on kotoisin Elkhartista, Indianasta. Ennen lukioikää hän soitti tuuba-puhallinsoitinta.
Diskografia

Stryper: Reborn  (2005)
Plumb: Beautiful Lumps Of Coal  (2003)
Kristy Starling: Kristy Starling  (2003)
Strange: Celebrity: Remedy  (2003)
Whitecross: Unveiled  (1994)
Whitecross: By Demand  (1995)
Aiheesta muualla

Tracy Ferrie (Arkistoitu – Internet Archive) Stryperin kotisivuilla
Stryper
| --- | --- |
Studioalbumit::  The Yellow and Black Attack • Soldiers Under Command • To Hell with the Devil • In God We Trust • Against the Law • Reborn • The Roxx Regime Demos • Murder by Pride • The Covering • Second Coming • No More Hell to Pay • Fallen • God Damn Evil • Even the Devil Believes • The Final Battle
Livealbumit::  7 Weeks: Live in America, 2003 • Extended Versions • Greatest hits: Live in Puerto Rico • Live at the Whisky
Kokoelmat::  Can’t Stop the Rock • 7: the Best of Stryper • The Roxx Regime Demos • Icon
Tsurumi-ku (Osaka)

| Tsurumi-ku (鶴見区) |
| --- | --- |
 Tuulimylly Tsurumiryokuchin puistossa
 Tsurumin suuralueen sijainti.
 Koordinaatit: 34°42′15″N, 135°34′27″E 
Valtio:  Japani
Alue:  Kansai
Prefektuuri:  Osakan prefektuuri
Kaupunki:  Osaka
Pinta-ala:  
 – Kokonaispinta-ala:  8,16 km²
Väkiluku (2010):  110 880
 – Väestötiheys:  13 588 as./km²
Infobox OKVirheellinen NIMI-arvo: 
Tsurumi-ku (jap. 鶴見区) on yksi Osakan kaupungin 24:stä suuralueesta. Se sijaitsee kaupungin itäosassa ja rajautuu lännessä Jōtōn ja Asahin suuralueisiin sekä idässä Osakan prefektuurin Daitōn, Higashiōsakan, Kadoman ja Moriguchin kaupunkeihin. Neyagawa-joki virtaa alueen halki itä-länsisuunnassa. Tsurumin suuralueella on 110 880 asukasta (vuonna 2010).
Tsurumi erotettiin Jōtōn suuralueesta 22. heinäkuuta 1974. Sen pohjoisosassa sijaitsee osa suuresta Tsurumiryokuchin puistosta, joka rakennettiin vuoden 1990 kansainvälistä puutarhanäyttelyä varten. Alueella on erilaisia urheilumahdollisuuksia, kasvihuone Sakuya konohana -kan, museo ja puutarhoja. Puutarhanäyttelyn myötä ja jälkeen alueen liikenneyhteydet ovat parantuneet ja sinne on rakennettu runsaasti uusia asuntoja ja palveluja.
Tsurumin suuraluetta palvelevat Osakan metron Nagahori–Tsurumiryokuchi-linja sekä JR Westin Katamachi-linja ja Ōsaka higashi -linja.
Aiheesta muualla

Kuvia tai muita tiedostoja aiheesta Tsurumi-ku (Osaka) Wikimedia Commonsissa
Tsurumin suuralueen internetsivut (japaniksi) (englanniksi) (koreaksi) (kiinaksi)
Osakan suuralueet
Abeno-ku
Asahi-ku
Chūō-ku
Fukushima-ku
Higashinari-ku
Higashisumiyoshi-ku
Higashiyodogawa-ku
Hirano-ku
Ikuno-ku
Jōtō-ku
Kita-ku
Konohana-ku
Minato-ku
Miyakojima-ku
Naniwa-ku
Nishi-ku
Nishinari-ku
Nishiyodogawa-ku
Suminoe-ku
Sumiyoshi-ku
Taishō-ku
Tennōji-ku
Tsurumi-ku
Yodogawa-ku
Tony Isabella

| Tony Isabella |
| --- | --- |

Henkilötiedot
Syntynyt: 22. joulukuuta 1951 (ikä 72)  Medina, Ohio
Kansalaisuus:  yhdysvaltalainen
Ammatti:  Sarjakuvakäsikirjoittaja
Siviilisääty:  naimisissa
Aiheesta muualla
Kotisivu
Tony Isabella (s. 22. joulukuuta 1951 Medina, Ohio) on yhdysvaltalainen sarjakuvakäsikirjoittaja, joka tunnetaan Marvelin Black Goliathin ja DC:n Black Lightningin luojana.
Ura

Isabella pääsi työskentelemään Marvel Comicsille pääkirjoituksen apulaiseksi vuonna 1972. Hän työskenteli myös hetken aikaa Marvelin omistamassa Curtis Magazines:lla toimittajana. Myöhemmin Isabella pääsi käsikirjoittamaan tarinoita muun muassa Aaveajajasta, Luke Cagesta, Daredevilista ja Kapteeni Amerikasta. Hän loi myös vuonna 1975 Bill Foster hahmolle alter egon Black Goliath. Lisäksi Isabella on luonut toiset versiot Paroni Zemosta ja Punakallosta.
DC Comicsilla Isabella käsikirjoitti enimmäkseen tuntemattomampia hahmoja 1970-luvun lopulta lähtien. Tunnetuimmaksi työksi nousi luomansa hahmo Black Lightning, jonka sarjakuvaa julkaistiin aina 1990-luvulle asti.
Edellisten töiden ohella Isabella on kirjoittanut myös Disneylle muutamia sarjakuvia Roope Ankkaan liittyen, sekä Star Trek sarjakuvia 1980-luvulla.
Aiheesta muualla

Tony Isabella Myspacessa (englanniksi)
Bettye Danoff

Bettye Danoff (21. toukokuuta 1923 – 22. joulukuuta 2011) oli yhdysvaltalainen golfaaja. Hän oli vuonna 1950 yksi LPGA Tourin kolmestatoista perustajasta vuonna 1950. Hän aloitti golfinpeluun 6-vuotiaana ja ryhtyi ammattilaiseksi vuonna 1949. Hänen miehensä kuoli vuonna 1961, ja myöhemmin hänestä tuli ensimmäinen LPGA Tourissa pelannut isoäiti.
Danoff voitti vuonna 1953 Hardscrabble Openin.
Bertel Rosenbröijer

Valtionhoitaja Mannerheim ja vasemmalta oikealle hänen adjutanttinsa Kasimir Lilius, Heikki Kekoni, Akseli Gallen-Kallela ja Bertel Rosenbröijer
Edvin Bertel Rosenbröijer (14. joulukuuta 1887 Baku, Venäjän keisarikunta – 26. syyskuuta 1943 Tilkan sotilassairaala, Helsinki) oli suomalainen everstiluutnantti ja sotilasasiamies.
Rosenbröijerin vanhemmat olivat merikapteeni Hugo Boris Rosenbröijer ja Josefina Katarina Fredrika Lindstedt. Hän pääsi ylioppilaaksi Helsingin reaalilyseosta 1907 ja opiskeli Helsingin yliopistossa oikeustedettä.
Rosenbröijer oli rautatiehallituksessa kirjurina ja kirjanpitäjänä 1909–1918. Hän oli mukana ensimmäisten suojeluskuntien järjestäytymisessä jo 1905 ja osallistui Hakaniemen mellakka]an 1906. Rosenbröijer osallistui uudelleen suojeluskuntien perustamiseen 1917–1918 ja Suomen sisällissodan aikana hän oli mukana huhtikuussa 1918 Helsingin valtauksessa. Hän siirtyi 1918 armeijan palvelukseen ja kävi kadettikoulun 1920. Rosenbröijer oli vuonna 1919 valtionhoitaja Carl Gustaf Emil Mannerheimin toisena adjutanttina ja sen jälkeen presidentti Kaarlo Juho Ståhlbergin nuorempana adjutanttina. Hän opiskeli Ranskassa 1920–1921 ja palveli sinä aikana 54. jalkaväkirykmentissä Compiègnessa ja 26. jääkäripataljoonassa Metzissä. Rosenbröijer palveli yleisesikunnassa toimistoupseerina ja vt. toimistopäällikkönä 1921–1927, oli sotilasasiamiehenä Tukholmassa 1927 ja Suomen valkoisen kaartin komppanianpäällikkönä 1927–1928. Hän oli vanhempana toimistoupseerina yleisesikunnan ulkomaantoimistossa 1928–1929 ja sotilasasiamiehenä Tukholmassa, Oslossa ja Kööpenhaminassa 1929–1933. Vuodesta 1933 lähtien Rosenbröijer oli yleisesikunnan ulkomaanosaston toimistopäällikkönä. Rosenbröijer ylennettiin luutnantiksi 1920, kapteeniksi 1923, majuriksi 1928 ja everstiluutnantiksi 1938. Vuonna 1936 Rosenbröijer oli vielä Mannerheimin adjutanttina, kun tämä oli Suomen virallisena edustajana Lontoossa Englannin kuninkaan Yrjö V:n hautajaisissa.
Rosenbröijer palveli jatkosodan aikana päämajan sotilasasiamiestoimiston päällikkönä. Hän kuoli pitkäaikaiseen vakavaan sairauteen  53. sotasairaalassa syyskuussa 1943.
Bertel Rosenbröijer oli naimisissa vuodesta 1916 toimittaja, kääntäjä ja kirjailija Gurli Sofie Ingeborg Sevónin kanssa. Bertel Rosenbröijer oli jääkärieverstiluutnantti John Rosenbröijerin serkku.
Betul (Madhya Pradesh)

| Betul |
| --- | --- |
 Betul
 Koordinaatit: 21.92°N, 77.9°E 
Valtio:  Intia
Osavaltio:  Madhya Pradesh
Piirikunta:  Betul
Väkiluku (2011):  103 341
 – Metropolialue:  103 341 
Aikavyöhyke:  UTC+5:30
Infobox OKVirheellinen NIMI-arvo: 
Balajipuramin temppeli Betulissa.
Betul on Betulin piirikunnan pääkaupunki Madhya Pradeshin osavaltiossa Intiassa. Vuoden 2011 väestönlaskennan mukaan Betulissa oli 103 341 asukasta.
Trnavan alue

| Trnavan alue Trnavský kraj |
| --- | --- |
 Trnavan keskustaa
 Lippu:  Vaakuna
 Alueen sijainti Slovakiassa
Valtio:  Slovakia
Piirejä:  7
Perustettu:  1996
Hallinto:  
 – hallinnollinen keskus:  Trnava
Pinta-ala:  4 148 km²
Väkiluku (2021)  ():  566 008
 
Verkkosivu
Trnavan alue (slovakiksi Trnavský kraj) on yksi Slovakian hallinnollisista alueista. Se sijaitsee maan länsiosassa ja rajautuu etelässä Unkariin, lännessä Itävaltaan ja Bratislavan alueeseen, pohjoisessa  Tšekkiin sekä idässä Trenčínin ja Nitran alueisiin. Sen pääkaupunki on Trnava. Alueen pinta-ala on 4 148 neliökilometriä.
Vuoden 2021 väestönlaskennan mukaan alueella on 566 008 asukasta.
Alue jakautuu seitsemään piiriin (okresy):
Dunajská Streda
Galanta
Hlohovec
Piešťany
Senica
Skalica
Trnava
Aiheesta muualla

Kuvia tai muita tiedostoja aiheesta Trnavan alue Wikimedia Commonsissa
Trnava Region website (englanniksi) (trnava-vuc.sk)
Region Trnava (matkailupainotteinen alueen sivusto) (englanniksi) (regiontrnava.sk)
Slovakian alueellinen jako
Banská Bystrica
Bratislava
Košice
Nitra
Prešov
Trenčín
Trnava
Žilina
Awa

Awa voi tarkoittaa ainakin seuraavia asioita:
Awa eli Leena Peisa (s. 1979), suomalainen muusikko, soittanut mm. Lordissa ja Dolchamarissa
Pius Suh Awa (1930–2014), kamerunilainen katolinen piispa
Awa, kaupunki Japanissa Tokushiman prefektuurissa
Awa, piirikunta Japanissa Chiban prefektuurissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Awa”, voi hakea sivunnimihaulla, laajalla sivunnimihaulla tai tekstihaulla.
Aw

Aw tarkoittaa seuraavia:
Aruba, ISO 3166-1 -koodi AW, valtio tai muu maantieteellinen alue
attowatti, tunnus aW, tehon yksikkö
After Work, työtovereiden välistä viihteellistä toimintaa heti työpäivän jälkeen.
Dirgantara Air Service, IATA-koodi AW, lentoyhtiö
Schreiner Airways, IATA-koodi AW, lentoyhtiö
Aw, sukunimenä:
Mamadou Aw (1924–2012), malilainen insinööri, hallintovirkailija ja ministeri.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aw”, voi hakea sivunnimihaulla, laajalla sivunnimihaulla tai tekstihaulla.
Toivo Lyytikäinen

Toivo Ensio Lyytikäinen (5. tammikuuta 1928 Utajärvi – 4. kesäkuuta 2009 Helsinki) oli suomalainen kirjailija, joka toimi myös metallityömiehenä sekä kiertävässä tivolissa harmonikansoittajana.
Tuottelias kirjailija julkaisi uuden romaanin vuosittain pienkustantamo Kesuuran kustantamana. Hänen kirjansa kuvaavat usein omakohtaisesti tutuksi tulleita aiheita, kuten harmonikan soittajien elämää. Lyytikäinen teki myös historiallisia, 1800-luvulle sijoittuvia romaaneja.
Lyytikäisen tuotantoon kuuluu myös neljä kuunnelmaa.
Teokset > Kuunnelmat

Tivolielämää, 1970
Tuotantolaitos, 1970
Urakkasopimus, 1971
Simo ja Samuli, [Yleisradio], 1980
Teokset > Proosateokset

Portaat, T. Lyytikäinen, 1988
Padonvalajan polkka, T. Lyytikäinen, 1989
Oman onnensa seppä, Alea-kirja, 1991
Kohti vapautta, Kesuura, 1993
Kovia aikoja, Kesuura, 1994
Tilinteon hetket, Kesuura, 1995
Häkkilintu, Kesuura, 1999
Elämän tivolissa, Kesuura, 2000
Tervahovin soutajat, Kesuura, 2001
Toivo, Kesuura, 2004
Iso-Heikkilän isännät, Trittum, 2004
Iso-Heikkilän metsäkaupat, Trittum, 2005
Kiertävät suutarit, Kesuura, 2006
Haitarikulkurin valssi, Kesuura, 2007
Tästä ei sitten puhuta, Kesuura, 2008
Paikannäyttäjä, Neirol, 2009
Palkinnot

1. palkinto Nuoren Voiman Liiton kirjoituskilpailussa 1968
3. palkinto Metalliliiton ja Museoviraston kirjoituskilpailussa
Aiheesta muualla

Lyytikäisen kustantajan Kesuura oy:n sivut (Arkistoitu – Internet Archive)
Betty Williams

| Betty Williams |
| --- | --- |

Henkilötiedot
Syntynyt: 22. toukokuuta 1943
Kuollut: 17. maaliskuuta 2020 (76 vuotta)
Muut tiedot
Tunnustukset:   Nobelin rauhanpalkinto (1976)
Järjestö:  The Peace People
Betty Williams (22. toukokuuta 1943 – 17. maaliskuuta 2020) oli pohjoisirlantilainen rauhanaktivisti. Hän perusti yhdessä Mairead Corriganin kanssa 1976 rauhanliikkeen, joka järjesti laajoja mielenosoituksia ja rauhanmarsseja. Hän sai Corriganin kanssa vuoden 1976 Nobelin rauhanpalkinnon.
Katoliseksi kastettu Williams kasvoi perheessä, jonka sukulaisissa oli monen uskonnon edustajia. Hän aloitti julkisen toimintansa jouduttuaan silminnäkijäksi traagisessa onnettomuudessa, jossa kolme lasta sai surmansa. Heidän ylitseen ajoi auto, jota kuljettaneen IRA-aktivistin brittisotilaat ampuivat kesken ajomatkan. Williams oli kävelemässä lähistöllä, kuuli räsähdyksen ja tuli ensimmäisenä onnettomuuspaikalle. Hän alkoi kerätä nimikirjoituksia rauhan saamiseksi ja vastaavien järjettömien kuolemantapausten estämiseksi. Kahdessa päivässä hän sai kokoon 6 000 nimikirjoitusta ja paljon mediahuomiota. Yhdessä surmattujen lasten tädin, Mairead Corriganin kanssa hän perusti Rauhanliikkeen nimeltä Peace People.  He järjestivät rauhanomaisen marssin kuolleiden lasten haudalle. Siihen osallistui 10 000 katolista ja protestanttista naista. IRA häiritsi marssijoita ja nimitteli heitä brittien kätyreiksi. Seuraavalla viikolla marssijoita oli 35 000.
Williams asui välillä 20 vuotta Yhdysvalloissa ja muutti sitten Irlantiin. Vuonna 2006 hän perusti järjestön yhdessä muiden Nobelin rauhanpalkinnon voittaneiden naisten kanssa.